open-index/open-wikipedia-markdown huggingface dataset:
Пермекева библиотека

**Пермекевата библиотека** () ― јавна библиотека во Антверпен, Белгија. Библиотеката дневно ја посетуваат околу 2.200 посетители.

## Историја
Библиотеката е именувана по Оскар Пермеке, братучед на Констант Пермеке, кој порано ја воделе механичарската работилница „Permeke Motors“ во зградата. Во 1982 година, Пермеке го преселил својот бизнис на друго место во градот поради недостаток на простор.

Библиотеката била отворена на 22 април 2005 година, последниот ден кога Антверпен ја имал титулата Светска престолнина на книгата. Јавната библиотека сместена во *Lange Nieuwstraat* била затворена на 1 септември 2004 година.

Поемата „*Binnen*“ од белгискиот писател и поет Барт Мојаерт е изложена во библиотеката.

## Наводи

## Надворешни врски

* 

Категорија:Врамена карта без назнака за OSM-однос на Википодатоците
Категорија:Матични мрежни места што не е исти на Википодатоците и на Википедија
Категорија:Библиотеки во Белгија
Категорија:Згради и градби во Антверпен
Категорија:Појавено во 2005 година
Сотир Брбевски

**Сотир Секулов Брбевски** (, , Битолско — , , Србија) — македонски партизан, учесник во НОБ.

## Животопис
лево|мини|Биста на Сотир Брбевски во Битола
Сотир Секулов Брбевски е роден во селото Лавци. Се занимавал со кондураџиство. Уште од првите дни по окупацијата, како член на КПЈ, активно се борел против окупаторот. На 12 септември 1943 година доброволно стапил во партизанскиот одред „Гоце Делчев“. Учествувал во бројни борби против разни фашистички единици. Бил командант на бригада. Загинал на 9 септември 1944 година во борбите за ослободување на Прешево.

## Чествување
Во негова чест една улица во населбата Недопирливи во Битола, улицата што ги спојува ул. Ѓорѓи Наумов со ул. Студентска, го носи неговото име.

## Наводи

Категорија:Учесници во НОБ
Борис Вељановски

**Борис Митев Вељановски** (20 јули 1923 во Бараково, Демирхисарско — 21 април 1945 во Славонска Пожега, Хрватска) — македонски партизан, учесник во НОБ.

## Животопис
Борис Митев Вељановски е роден во селото Бараково. Се занимавал со земјоделие. Во НОБ се приклучил во септември 1944 година. Бил борец во составот на четиринаесеттата македонска бригада. Учествувал во борбите на Сремскиот фронт. Загинал на 21 април 1945 година, во борбите против германско-усташките единици кај Славонска Пожега.

## Наводи

Категорија:Родени во 1923 година
Категорија:Починати во 1945 година
Категорија:Учесници во НОБ
Генадиосова библиотека

[мини|400x400пкс| Главната зграда на Генадиосовата библиотека во [Атина, дизајнирана од архитектите Џон Ван Пелт и В. Стјуарт Томпсон и отворена во 1926 година.]]
**Генадиосовата Библиотека** ( ), позната и како **Генадеон**, ― една од најважните библиотеки во Грција, со над 110.000 тома на грчката историја, книжевност и уметност од антиката до денешното време. Библиотеката се наоѓа на улицата Суидијас 61, на падините на планината Ликабетус, во средиштето на Атина.

Библиотеката е една од двете кои припаѓаат на Американското училиште за класични студии во Атина (заедно со Блегеновата библиотеката).

## Историја
Нејзин главен основач бил грчкиот дипломат Јоанис Генадиос (1844–1932), кој првично подарил дел од својата збирка на новооснованата Национална библиотека на Грција. Враќајќи се во Атина неколку години подоцна, тој бил вознемирен кога открил дека тие не се повикуваат на неговите дарувани предмети, и затоа решил да најде подобар дом за неговата збирка. Додека присуствувалл на Вашингтонскиот поморски договор, научници од САД покажале интерес за основање наменска градба во Грција.

Изградена била посветена неокласична зграда, со финансиска поддршка од корпорацијата Карнеги, за да се сместат 26.000 тома донирани од Генадиос. Зградата била дизајнирана од њујоршката фирма „Ван Пелт и Томпсон“, во стил на класичен храм со градини. Библиотеката била отворена на 23 април 1926 година и била именувана во чест на таткото на Генадиос, Георгиос Генадиос (1786–1854).

Од 1999 година библиотеката била проширена и осовремена со клима уред, ново слушалиште и источно крило. Овие биле пуштени во 2005 година со нови канцеларии и простори за складирање на архивите Генадеион и остатокот од збирката. Овие дела биле во голема мера финансирани преку собирање средства во Соединетите Држави, со Лојд Котсен како водечки добротвор. Некои од првичната збирка на Генадиос биле дигитализирани и ставени на интернет, вклучувајќи ги неговите белешки и ефемери.

## Надворешни врски

* Службена мрежна страница

Категорија:Неокласична архитектура во Грција
Категорија:Појавено во 1926 година
Категорија:Библиотеки во Грција
Категорија:Библиотеки во Атина
Борис Велевски

**Борис Петков Велевски** (15 февруари 1921 во Беранци, Битолско — 18 ноември 1944 во Штипско) — македонски партизан, учесник во НОБ.

## Животопис
Борис Петков Велевски е роден во селото Беранци. По занимање бил земјоделец. Во НОБ доброволно се придружил на 1 септември 1944 година. Припаѓал на четиринаесеттата македонска бригада. Учествувал во повеќе борби кај Кочани и Берово. Загинал во борба против окупаторот во Штипско на 18 ноември 1944 година.

## Наводи

Категорија:Родени во 1921 година
Категорија:Починати во 1944 година
Категорија:Учесници во НОБ
Војне Вељановски

**Војне Ристев Вељановски** (1923 во Вирово, Демирхисарско — 1945 во Скопје) — македонски партизан, учесник во НОБ.

## Животопис
Војне Ристев Вељановски е роден во селото Вирово. По занимање бил земјоделец. Во НОВ, тој пристапил во септември 1944 година. Бил борец во составот на единиците на 15-от корпус. Зел учество во борбите против германско-усташките единици на Сремскиот фронт. Ранет во борбите на фронтот, тој умрел во 1945 во скопската болница.

## Наводи

Категорија:Родени во 1923 година
Категорија:Починати во 1945 година
Категорија:Луѓе од Вирово
Категорија:Починати во Скопје
Категорија:Учесници во НОБ
Ацко Вељановски

**Ацко Стојков Вељановски** (10 декември 1920 во Бабино, Демирхисарско — 1945 на Сремскиот фронт) — македонски партизан, учесник во НОБ.

## Животопис
Ацко Стојков Вељановски е роден во селото Бабино. Се занимавал со земјоделство. Во НОБ стапил во септември 1944 година. Пред дефинитивното ослободување на земјата завршил подофицерски курс во Ќуприја, а потоа заминал на Сремскиот фронт, каде што во пролетта 1945 година загинал.

## Наводи

Категорија:Родени во 1920 година
Категорија:Починати во 1945 година
Категорија:Учесници во НОБ
Манојло Вељановски

**Манојло Василев Вељановски** (1925 во Растојца, Демирхисарско — 28 август 1944 во Кичево) — македонски партизан, учесник во НОБ.

## Животопис
Манојло Василев Вељановски е роден во селото Растојца. По занимање бил земјоделец. Кон НОБ се приклучил во јуни 1944 година. Меѓутоа како симпатизер ја помагал од порано. Припаѓал на Првата македонско-косовска бригада. Загинал во борбите околу Кичево, на 28 август 1944 година.

## Наводи

Категорија:Родени во 1925 година
Категорија:Починати во 1944 година
Категорија:Учесници во НОБ
Вецко Видановски

**Вецко Степанов Видановски** ( 18 март 1920 во Зашле, Демирхисарско — септември 1944 во Кичево) — македонски партизан, учесник во НОБ.

## Животопис
Вецко Степанов Видановски е роден во селото Зашле. Бил општ работник. Кон НОБ се приклучил на 15 септември 1944 година. Бил борец на Првата македонска бригада во чиј состав, при нападот на Кичево, загинал во почетокот на септември 1944 година.

## Наводи

Категорија:Родени во 1920 година
Категорија:Починати во 1944 година
Категорија:Учесници во НОБ
1862 Аполон

**1862 Аполон** е каменест астероид, со пречник од околу 1,5 километар, класифициран како близуземско тело (БЗТ). Бил откриен од германскиот астроном Карл Рајнмут во опсерваторијата Хајделберг на 24 април 1932 година, но го изгубиле и не бил пронајден до 1973 година.

Тој е истоимен и прв признат член на Аполонските астероиди, подгрупа на БЗТ кои се земјопресекувачи, односно ја преминуваат Земјината орбита кога се гледаат нормално со еклиптичката рамнина (преминувањето орбита е поопшт термин од фактичкото пресекување). Исто така, бидејќи орбитата на Аполон е многу ексцентрична, таа ги преминува орбитите на Венера и Марс и затоа се нарекува и венеропресекувач и марсопресекувач.

Иако Аполон бил прв откриен Аполонски астероид, неговиот официјален IAU-број (1862) е поголем од бројот на некои други аполонски астероиди, како на пример 1566 Икар, поради фактот што бил изгубен астероид повеќе од 40 години, а другите тела во меѓувреме биле нумерирани. Анализата на неговата ротација понудила опсервациски доказ за ЈОРП ефектот.

Името го добил по грчкиот бог Аполон. Тој е бог на Сонцето, дете на Зевс и Лето, по што се именувани малите планети 5731 Зевс и 68 Лето.

## Сателит
На 4 ноември 2005 година, било објавено дека со радарските набљудувања од опсерваторијата Аресибо во Порторико (вршени во периодот меѓу 29 октомври &#x2013; 2 ноември 2005 година) била откриена  астероидна месечина, или сателит на Аполон. Објавено било во Расписката на Меѓународниот астрономски сојуз (IAUC) 8627. Сателитот има пречник од само 80 метри и кружи околу Аполон на растојание од само 3 километри. Од површината на Аполон, S/2005 (1862) 1 би имал аголен пречник од околу 2,0835 степени. Calculated from the formula \delta = (206265) *d* / *D* arcseconds. (see Angular diameter)

## Потенцијално опасно тело
1862 Аполон е потенцијално опасен астероид бидејќи неговото минимално растојание на пресекот на орбитата (MOID) е под 0,05 AЕ а неговиот пречник е поголем од 150 метри. Аполоновото минимално растојание на пресекот на орбитата со Земјата е 0,0257 АЕ (3.840.000 км). Неговата орбита е добро одредена за следните неколку стотици години. На 17 мај 2075 година ќе помине на 0,0083 АЕ (1.240.000 км) од Венера.

## Поврзано
* Изгубен астероид

## Наводи

## Надворешни врски
* Заплет на светлинска крива на 1862 Аполон, опсерваторија Палмер Дивид, *БД Ворнер* (2005)
* Астероиди со сателити, Роберт Џонстон, johnstonsarchive.net
* База на податоци за кривина на астероиди (LCDB), формулар за барање ( информации * Речник на имиња на мали планети, Гугл Букс
* Вртежни криви на астероиди и комети, CdR - Женевска опсерваторија, Раул Беренд

Категорија:Астрономски тела откриени во 1932 година
Категорија:Астероиди од типот Q
Категорија:Венеропресекувачи
Категорија:Земјопресекувачи
Категорија:Потенцијално опасни астероиди
Категорија:Двојни астероиди
Категорија:Астероиди наречени по ликови од старогрчката митологија
Категорија:Откритија на Карл Вилхелм Рајнмут
Категорија:Аполонски астероиди
Борис Дамчевски

**Борис Димитров Дамчевски** (1918 во Жван, Демирхисарско — ноември 1944 кај Маркови Кули, Прилепско) — македонски партизан, учесник во НОБ.

## Животопис
Борис Димитров Дамчевски е роден во селото Жван. По занимање бил ѕидар. Кон НОБ се приклучил на 18 август 1944 година. Припаѓал на петтата македонска бригада, загинал кај Маркови Кули, Прилепско, во почетокот на ноември 1944 година.

## Наводи

Категорија:Родени во 1918 година
Категорија:Починати во 1944 година
Категорија:Учесници во НОБ
Трајан Деспотовски

**Трајан Петров Деспотовски** (1925 во Растојца, Демирхисарско — 28 јули 1944 во Кичево) — македонски партизан, учесник во НОБ.

## Животопис
Трајан Петров Деспотовски е роден во селото Растојца. По занимање бил земјоделец. Како активен помагач на движењето, во јули 1944 година, се приклучил во НОБ. Бил борец во составот на Првата македонско-косовска бригада. Загинал на 28 јули 1944 година во борба против непријателот во Кичево.

## Наводи

Категорија:Родени во 1925 година
Категорија:Починати во 1944 година
Категорија:Учесници во НОБ
Карл Вилхелм Рајнмут

**Карл Вилхелм Рајнмут** (4 април 1892 г. во Хајделберг &ndash; 6 мај 1979 г. во Хајделберг) бил германски астроном и открил 395 мали планети.

## Научна кариера
Од 1912 до 1957 година, Рајнмут работел како астроном во Хајделбершката опсерваторија (), астрономска опсерваторија на ридот Кенигштул над Хајделберг во јужна Германија. Тој бил член на групата за мали планети при АРИ помеѓу 1947 и 1950 година, а подоцна станал „Оберобсерватор“ или главен набљудувач во опсерваторијата во Хајделберг до неговото пензионирање во 1957 година. Рајнмут извршил повеќе од 12.500 прецизни астрометриски мерења на положбите на помалите планети на фотографска плоча, што било макотрпна работна задача пред појавата на компјутерите.

## Почести
Астероидот од надворешниот главниот појас 1111 Рајнмутиа, кој самиот го открил во Хајделберг во 1912 година, бил именуван во негова чест. (.

## Откритија
Меѓу неговите најзабележителни откритија се двете близуземски тела (БЗТ) 1862 Аполон, по кого Аполонската група го добила името, и која стана најголема група на астероиди во БЗТ категоријата со речиси 8.000 члена и 69230 Хермес, познат по тоа што бил изгубен астероидповеќе од половина век до неговото повторно пронаоѓање во 2003 година, и затоа што бил единствениот ненумериран, но именуван астероид во тоа време.

Рајнмут, исто така, открил неколку големи Јупитерови тројанци, како: 911 Агамемнон, 1143 Одисеј, 1172 Анеас, 1173 Анхис, 1208 Троил, 1404 Ајакс, 1437 Диомед и 1749 Теламон. Астероидот од главниот појас 5535 Анафранк, кој го открил во 1942 година за време на Втората светска војна, подоцна бил посетен од вселенското летало Стардаст во 2002 година. Неговото откритие со најмал број за мала планета е 796 Сарита, астероид од средниот регион на главниот појас. Рајнмут открил и две периодични комети од семејството на Јупитер, имено 30P/Рајнмут и 44P/Рајнмут.

### Мета-именување
Почетните букви на малите планети од  до , сите откриени од Рајнмут, го спелуваат името „G. Stracke“. Густав Штраке бил германски астроном и пресметувач на орбити, кој не сакал ниту една планета да биде именувана по него. Вака, Рајнмут му оддал почит на човекот истовремено почитувајќи ја неговата желба:
* 1227 Гераниум
* 1228 Скабиоза
* 1229 Тилија
* 1230 Рицеја
* 1231 Аурикула
* 1232 Кортуза
* 1233 Кобресија
* 1234 Елина

Подоцна 1019 Стракеја, која исто така била откриена од Рајнмут, била именувана по Штраке.

### Список на откриени мали планети

Карл Рајнмут според Центарот за Мали Планети е заслужен за откривањето на 395 помали планети во периодот од 1914 до 1957 година, со прекин од април 1943 до јули 1949 година поради завршувањето и последиците од Втората светска војна.

## Трудови
* Хершеловите маглини, Де Грујтер, Берлин 1926 година
* Каталог од 6.500 прецизни фотографски позиции на мали планети, Карлсруе 1953 година

## Наводи

## Надворешни врски
### Некролози
* MPBu '''7''' (1979) 10
* MitAG '''50''' (1980) 7 (на германски)

Категорија:Откритија на Карл Вилхелм Рајнмут
Категорија:Откривачи на комети
Категорија:Откривачи на астероиди
Категорија:Починати во 1979 година
Категорија:Родени во 1892 година
Категорија:Статии со извори на германски (de)
Патување на Запад

**Патување на Запад ** — книга што е создадена од Ву Ченген во 1592 година. Снимени се многу играни и анимирани филмови засновани на неа.  

## Играни и анимирани филмови

### Серии
Апостол Здравевски

**Апостол Трајков Здравевски** (1924 во Бистрица, Битолско — 26 февруари 1944 во Мариово) — македонски партизан, учесник во НОБ.

## Животопис
Апостол Трајков Здравевски е роден во селото Бистрица. По занимање бил готвач. Во партизанските одреди доброволно пристапил на 8 ноември 1943 година. Член на СКОЈ, Апостол станал во 1942 година. Најдолго боравел со партизанските единици во Тиквешко. Подоцна припаѓал на Втората македонска бригада. Загинал во една борба на 26 февруари 1944 година во Мариово.

## Наводи

Категорија:Родени во 1924 година
Категорија:Починати во 1944 година
Категорија:Учесници во НОБ
Науме Илиовски

**Науме Перев Илиовски** (15 февруари 1910 во Боиште, Демирхисарско — 9 септември 1944 во Ѓавато, Битолско) — македонски партизан, учесник во НОБ.

## Животопис
Науме Перев Илиовски е роден во селото Боиште. По занимање бил земјоделец. Во НОБ се приклучил во 1944 година. Загинал како борец на Седмата македонска бригада на 9 септември 1944 година, во близина на селото Ѓавато.

## Наводи

Категорија:Родени во 1910 година
Категорија:Починати во 1944 година
Категорија:Учесници во НОБ
Црква „Св. Димитриј“ - Смиланци

**Свети Димитриј** — главна селска црква во селото Смиланци.

## Местоположба
Црквата е сместена во јужниот дел од селото, на десната страна од Смиланска Река.

## Историја
Нема точни податоци за тоа кога црквата започнала да се гради, кога била изградена, како и кога и од кој архијереј била осветена. Сепак, се претпоставува дека изградбата и осветувањето биле по 1920 година.

## Архитектура
Градбата на црквата е со правоаголна основа и полукружна апсида на источната страна. Во средишниот дел на апсидата има ниша во којашто е впишан крст. Главниот влез се наоѓа на западната страна и над него има крст и празна ниша, а црквата има и спореден влез на северната страна. Објектот во целост е обоен во бела боја и е покриен со лимен кров. Автор на иконите во црквата е познатиот зограф Гаврил Атанасов, а тие се сметаат за едни од неговите најдобри дела.

Во дворот на црквата се сместени камбанаријата, трпезарија, помошен објект и селските гробишта. Камбанаријата претставува примитивна дрвена конструкција во облик на пресечен конус којашто е покриена со пирамидален кров од ќерамиди.

## Галерија

Податотека:Црква „Св. Димитриј“ - Смиланци 7.jpg|Поглед на црквата
Податотека:Црква „Св. Димитриј“ - Смиланци 2.jpg|Главниот влез
Податотека:Црква „Св. Димитриј“ - Смиланци 3.jpg|Крст и ниша над главниот влез
Податотека:Црква „Св. Димитриј“ - Смиланци 6.jpg|Споредниот влез
Податотека:Црква „Св. Димитриј“ - Смиланци 4.jpg|Апсидата
Податотека:Црква „Св. Димитриј“ - Смиланци 5.jpg|Ниша со впишан крст на апсидата
Податотека:Црква „Св. Димитриј“ - Смиланци 10.jpg|Камбанаријата
Податотека:Црква „Св. Димитриј“ - Смиланци 8.jpg|Трпезаријата
Податотека:Црква „Св. Димитриј“ - Смиланци 9.jpg|Помошниот објект
Податотека:Гробишта во Смиланци.jpg|Селските гробишта
Податотека:Црква „Св. Димитриј“ - Смиланци 11.jpg|Камбанаријата


## Поврзано
* Смиланци
* Радовишко архијерејско намесништво
* Подарешка парохија

## Наводи

## Надворешни врски

Категорија:Смиланци
Смиланци
Славиша Кајевски

**Славиша Кајевски** (Скопје,  — , ) — македонски театарски, филмски и телевизиски глумец.

## Животопис
Кајевски дипломирал во 2005 година на Факултетот за драмски уметности при Скопскиот универзитет, на отсекот за глумечка игра во класата на професорот Владимир Милчин. Од 2010 година, тој работел во Македонскиот народен театар во Скопје.

## Филмографија

## Наводи

## Поврзано
* Македонски народен театар

Категорија:Глумци од Скопје
Категорија:Македонски театарски глумци
Категорија:Македонски телевизиски глумци
Категорија:Македонски филмски глумци
Категорија:Апсолвенти на Факултетот за драмски уметности - Скопје
Мито Миленковски

**Мито Наумов Миленковски** (4 септември 1923 во Брезово, Демирхисарско — 1944 во Банат) — македонски партизан, учесник во НОБ.

## Животопис
Мито Наумов Миленковски е роден во селото Брезово. По занимање бил земјоделец. Кон НОБ доброволно се приклучил во 1944 година. Бил борец во составот на Седмата македонска бригада со која учествувал во борбите на Сремскиот фронт. Загинал во борбите против Германците во Банат.

## Наводи

Категорија:Родени во 1923 година
Категорија:Починати во 1944 година
Категорија:Учесници во НОБ
Совре Степановски

**Совре Јонов Степановски** (3 октомври 1924 во Бабино, Демирхисарско — 1945 во Скопје) — македонски партизан, учесник во НОБ.

## Животопис
Совре Јонов Степановски е роден во селото Бабино. По занимање бил земјоделец. Кон НОБ се приклучил на 23 август 1944 година. Припаѓал на Шестата македонска бригада. Од болеста добиена во НОБ умрел, во скопската болница, во пролетта 1945 година.

## Наводи

Категорија:Родени во 1924 година
Категорија:Починати во 1945 година
Категорија:Учесници во НОБ
Хирон (претпоставена месечина)

**Хирон** (грчки: ***Χείρων***) е име дадено на претпоставена месечина на Сатурн, за која Херман Голдшмит тврдел дека ја видел во 1861 година. Потоа се утврдило дека таква месечина не постои.

Херман Голдшмит, во април 1861 година, го објавил откривањето на деветтата месечина на Сатурн, која орбитирала помеѓу Титан и Хиперион. Откритието на Голдшмит не било потврдено, а Хирон не бил виден повеќе.

Во 1898 година, Вилијам Хенри Пикеринг ја открил Феба, која се смета за деветта месечина на Сатурн. Во 1905 година, Пикеринг верувал дека открил уште една месечина на Сатурн, која, како што објави, орбитирала околу планетата помеѓу Титан и Хиперион. Оваа млада месечина ја нарекол Темида. Темида, исто како и Хирон, не била повеќе видена.

Тело, сега класифицирано како кентаур, кое било откриено во 1977 година, се вика 2060 Хирон .

## Поврзано
* Список на претпоставени тела во Сончевиот Систем

## Наводи

## Надворешни врски
* Деветтата и десеттата месечина на Сатурн

Категорија:Хипотетички тела во Сончевиот Систем
Категорија:Сатурнови месечини
Категорија:Хипотетички месечини
Весна Димитрова - Бобевски

**Весна Димитрова-Бобевски** (р. 2 мај 1966 година) — македонска театарска, филмска и телевизиска глумица која живее и работи во Велес.

## Животопис
Весна Димитрова - Бобевски е родена на 2 мај 1966 година во Велес. Дипломирала на академијата за драмски уметности во Софија, Бугарија во класата на Александар Илиев. Вработена е во народниот театар „Јордан Х.К.- Џинот“ од 1990 година. Особено значајна е нејзината улога Поликсена во „Дом за птици “ за која добива специјална награда од публика на фестивалот за античка драма Стоби. Значителни успеси постигнува и во филмската област каде што со својот филм „Пресвета Богородице спаси не“ ја претставува Македонија на фестивали во Источна Европа и има освоено две меѓународни награди. Бобевски учествувала и на фестивали во Њујорк, Монтреал, Берлин, Канада, Куба, Мароко, Италија, Ерменија, Украина, Русија, Белорусија итн. Има гостувано и низ многу театри во Македонија како што се: Штипскиот, Прилепскиот и Струмичкиот театар.

Бобевски е основач на аматерската театарска трупа „Словото“ со која подготвува претстави за млади и има учествувано на повеќе фестивали во и надвор од Македонија.

## Филмографија
Димитровска ги остварила филмските улоги:

## Театарски фестивали

* Чувашка република во Чебоксар
* „Златен витез“ во градот Томск, западен Сибир
* „Радонеж“ во Москва, Русија
* „Магнификат“ во Минкс, Белорусија “Златна ракла“-Бугарија
* Cine Pobre Film Festival Prix Europa - Германија
* The world film festival - Канада
* WorldFest - Хјустон
* International Festival “Vidlunnya-2000” - Украина
* ATABAT- Мароко
* Festival di Viterbo - Италија
* Festival Teatro S'Arza-Сардинија - Италија
* „Golden Apricot” Yerevan International Film Festival - Ерменија
* Golden Rose - Швајцарија и други фестивали

## Награди

* Две меѓунарони награди во Русија и Белорусија за филмот „Пресвета Богородице спаси не“
* Специјална награда од публиката за улогата Поликсена од „Дом за птици“ на Стоби во 2006 година.
* Деветоноемвриска награда од град Велес

## Наводи

## Надворешни врски

* „Пресвета Богородице Спаси не“ играно –документарниот филм во конкуренција за награда
* Награди за филмот „Пресвета Богородице, спаси не“
* Три децении со срце за „Словото“
* Весна Димитрова Бобевски, Театар Словото,

Категорија:Родени во 1966 година
Категорија:Глумици од Велес
Категорија:Македонски театарски глумци
Категорија:Македонски филмски глумци
Категорија:Македонски телевизиски глумци
Дарко Мариновски

**Дарко Мариновски** (, ) ― редовен професор при Катедрата за композиција и инструменталниот оддел на ИУ Еуропа Прима - Скопје.

## Животопис и кариера
[мини|десно|180п|Мариновски како професор во [Универзитет за аудиовизуелни уметности ЕСРА|„Еуропа Прима“.]]
Тој е роден во Скопје на 12 јуни 1974 година. Мариновски има завршено во основното и средно училиште „Илија Николовски - Луј“ (1982-1993). Тој ги започнал академските студии во 1994 година на ФМУ во Скопје во класата на професорот Борис Романов. Дипломирал во 1997 година и потоа веднаш продолжил на магистерски студии во класата на Јасминка Чакар, исто на ФМУ. Веднаш по дипломирањето се вработил како професор по пијано во „Илија Николовски - Луј“, каде што работел до 2008 година. Истата година, се префрлил односно вработил како доцент на ЕСРА (денес наречен Интернационален универзитет „Еуропа Прима“). Во 2009 година станал декан на Факултетот за применета музика. Во 2012 година бил назначен за вонреден професор, а од 2016 година се стекнал со звањето редовен професор.

### Настапи
Мариновски има настапувано на концертот во црквата „Св. Софија“ во Охрид, по повод Форумот на цивилизациите. Во 2004, 2006, 2009 и 2010 година настапувал во Рим со Борис Трајанов по повод Денот на сесловенските просветители Св. Кирил и Методиј. По покана на амбасадорот Зоран Јолевски, во 2008 година, настапил на Концертот на Денот на благодарноста и Божиќ, во Вашингтон, Соединетите Држави. На овој концерт настапил и во изданието во 2011 година. По повод доделувањето на наградата „Уметникот на мирот“ на Борис Трајанов, Мариновски настапил со Трајанов во Салата на УНЕСКО во Париз во 2012 година. Дарко Мариновски имал уште еден настап во Париз, овој пат по повод Југоисточниот европски филмски фестивал (SЕЕ a Paris) во 2014 година. Во 2014 година имал уште еден меѓународен настап, во Њујорк, со нашиот познат тенор Зоран Сотиров. Потоа следеле низа на концерти низ Македонија и регионот, од кои позначајни се концертот на Фестивалот „Златна лира“ во 2016; концертите во Куманово и Штип во 2017 година; во Софија настапил со оперската пејачка Хелене Ангеловска, настап одржан во април 2018 година; настапот во Њујорк (септември 2018 година) во салонот „Klavierhouse“, со уметниците Љупчо Коскаров (труба) и Јасна Аврамовска (пијано). Во 2019 година, Мариновски настапил во Македонската филхармонија, со Јасна Аврамовска, по повод раѓањето на академик Ристо Аврамовски. Во октомври 2020 настапил повторно на „Златна лира“ со Јасна Аврамовска. Во 2021 година биле настапите во Куманово, во Домот на култура „Трајко Прокопиев“ со Јасна Аврамовска, и веднаш потоа во јули, истиот концерт, премиерно изведен во Софија на Фестивалот на искуствата, одржан во Музејот „Борис Христов“.

## Награди и признанија
Тој бил добитник на следниве награди и признанија:

* Втора републичка награда за пијано - 1988
* Втора републичка награда за камерна музика - 1992
* Благодарница „Мајка Тереза“ - доделена од Катедралата „Св. Срце Исусово“

## Поврзано
* Димитри Мариновски
* Борис Трајанов
* Македонска класична музика
* Весна Гиновска-Илковска

## Наводи

Категорија:Македонски пијанисти
Категорија:Македонски универзитетски професори
Вестино семејство

**Вестиното семејство** () е семејство на астероиди. Ова кратерско семејството се наоѓа во внатрешниот астероиден појас, во близина на истоименото и главно тело, 4 Веста. Тоа е едно од најголемите семејства на астероиди со повеќе од 15.000 познати членови и се состои од претежно светли астероиди од типот V, т.н. „вестоиди“

## Одлики
лево|мини|350x350пкс| Местоположба и структура на вестиното семејство
Во вестини астероиди спаѓаат: 4 Веста, втор најмасивен астероид (просечен пречник од 530&nbsp;km), и многу мали астероиди со пречник под 10&nbsp;км. Најсветлите меѓу нив, 1929 Колаа и 2045 Пекинг, имаат апсолутна светлосна величина од 12,2, што би значело дека имаат полупречник од околу 7,5&nbsp;km ако претпоставиме дека имаат високо албедо колку и 4 Веста.

Семејството потекнува од судар на астероидот 4 Веста, а џиновскиот кратер на нејзиниот јужен пол е најверојатно местото каде се случил сударот. Се смета дека од ова семејството потекнуваат ХЕД метеоритите.

Во вестиното семејство има и неколку астероиди од типот J (поврзани со типот V), за кои се смета дека потекнуваат од подлабоките слоеви на кората на Веста и се слични на диогенит метеоритите.

Со анализата на нивниот број со цел за хиерархиско групирање (од Запала во 1995) се утврдило дека има голема група на „главни“ членови на семејството, чии орбитални константи се приближни

Ова ги дава приближните граници во кои се движи семејството. Во сегашната епоха, опсегот на оскулирачки орбитални елементи на овие главни членови е:

Анализата на Запала од 1995 година биле пронајдени 235 главни членови. Преку пребарувањето на базата на податоци (AstDys) за 96944 мали планети во 2005 година било пронајдено 6051 тело (околу 6% од вкупниот број во базата) кои се наоѓаат во регионот на Вестиното семејство (според првата табела погоре).

## Натрапници
Спектроскопските анализи покажале дека некои од најголемите вестоиди се всушност натрапници. Тие не се ниту од V ни од J тип во спектралната класа, но сосема случајно имаат слични орбитални елементи. Такви се: 306 Унитас, 442 Ајхсфелдија, 1697 Коскениеми, 1781 Ван Бизбрук, 2024 Меклафлин, 2029 Биноми, 2086 Њуел, 2346 Лилио и други. (Откриени биле по пребарувањето на мноштво бази на податоци за таксономија на астероиди ).

## Наводи
* Запала, Винченцо ; Бенџоја, Филип; Челино, Алберто; Фаринела, Паоло ; и Фрошле, Клод; *[https://www.sciencedirect.com/science/article/pii/S001910358571127X Семејства на астероиди: Пребарување на примерок од 12.487 астероиди користејќи две различни техники за групирање]*, Икар, том 116, број 2 (август 1995), страници 291–314
* Бас, Шелте Ј . и Бинзел, Ричард П .; *Фаза II од спектроскопското истражување на астероидите во малиот главен појас*, Icarus Vo.. 158, стр.&nbsp;106 (2002). Врска .
* Веб-страницата AstDys . Соодветни елементи за 96944 нумерирани помали планети.

Категорија:Астероидни групи и семејства
Категорија:Вестински астероиди
Црква „Вознесение Христово“ - Цер

**Вознесение Христово** (**Св. Спас**) — црква во демирхисарското село Цер, Општина Кичево. Му припаѓа на Кичевското архијерејско намесништво во Дебарско-кичевската епархија на МПЦ - ОА. Прогласена е за културно наследство на Македонија. 

Црквата е изградена во турско време. Иконостасот е изработен во 1899 г. од Стефан и Никола Крстеви.

## Поврзано
* Дебарско-кичевска епархија
* Кичевско архијерејско намесништво

## Наводи

Цер
Црква „Св. Петар и Павле“ - Мешеишта

**Св. Петар и Павле** — црква во охридското село Мешеишта, Општина Дебрца, претставник на Македонската преродба и главен храм на Мешеишката парохија. Му припаѓа на Охридското архијерејско намесништво во Дебарско-кичевската епархија на МПЦ - ОА.

Црквата е гробишен храм, изграден во 1899 година. На јужната врата се напишани имињата на зографите: Димитар, Ефтимиј и Ѓорѓи од мијачкото село Гари. Внатре има икони од XVII, XVIII и XIX век. Резбите во храмот се дело на Јаким Тодоров, исто така од Гари.

## Поврзано
* Дебарско-кичевска епархија
* Охридско архијерејско намесништво

## Наводи

Мешеишта
Категорија:Дела на Дебарската школа
Антигона (драма од Брехт)

**„Антигона“**, позната и како **„Антигона од Софокле“**, ― приспособување на германскиот драматург Бертолт Брехт за преводот на Софоклевата трагедија од Хелдерлин. За прв пат била изведена во Градскиот театар „Хур“ во Швајцарија во 1948 година, со втората сопруга на Брехт, Хелене Вајгел, во главната улога. Ова била прва режисерска соработка на Брехт со Каспар Неер.
]
## Продукции
Ратан Тијам ја режирал претставата на мејтески јазик  во 1986 година.

Продукцијата на „Антигона“ во Гриз од 1951 година покажала нов пролог напишан од Брехт во кој на сцената се појавуваат Антигона, Тирезијас и Креон, а Тиресијас дава експликација на претставата. Тој ја упатува публиката да ја анализира претставата и да набљудува како човештвото се крена против варварството.

## Разлики од првичната „Антигона“
Претставата започнува со современа сцена од Втората светска војна во која две сестри откриваат дека нивниот брат, војник, се вратил од фронтот. Го хранат но испаѓа дека е дезертер и тој е тргнат од местото. Оваа прва сцена има за цел да ја повлече паралелата помеѓу смртта на Полиникес, што го означува првиот и драматично клучен настан во „*Антигона*“ на Софокле, со оној на дезертираниот војник во Втората светска војна.

Креон е игран како диктатор во нацистички стил, а глумечкиот состав во повеќето продукции носи современ или германски костим од Втората светска војна за да ја направи паралелата поочигледна.

## Културни влијанија
* *Антигона од Софокле приспособена за сцената од преводот на Холдерлин од Брехт во 1948 година*. (1992), филм од Строб и Уије.
* „Антигона“ — песна на македонскиот поет Анте Поповски.
## Наводи
 

* 

**Educational Theatre Journal*, кн. 24, бр. 1 (март., 1972), стр.&nbsp;47–68

**The Tulane Drama Review*, кн. 2, бр. 1 (ноември, 1957), стр.&nbsp;39–45

Категорија:Драми од Бертолт Брехт
Категорија:Драми од 1947 година
Дон Жуан (Брехт)

***Дон Жуан*** ― приспособување на германскиот драматург од дваесеттиот век Бертолт Брехт, на француската драма „*[[Дон Жуан (Молиер)|Дон Жуан]]“* од Молиер од 17 век. Тоа било првата изведба на Берлинскиот ансамбл по неговото преселување во Театарот на Шифбауердам, во 1954 година.

## Наводи
 

## Цитирани дела

* Вилет, Џон. 1959 година. *The Theatre of Bertolt Brecht: A Study from Eight Aspects.* Лондон: Methuen. .

Категорија:Драми од Бертолт Брехт
Категорија:Композиции од Паул Десау
Категорија:Дела засновани на легендата за Дон Жуан
Слонче

***Слонче*** (германски: ***Das Elefantenkalb***) ― рана надреалистичка прозна фарса во еден чин, напишана од германскиот модернистички драматург Бертолт Брехт. Таа првично ја правела претпоследната сцена од целокупната драма на Брехт, „*Човек е еднаков на човек“*, но до 1926 година Брехт ја одвоил во прилог на објавениот текст. Била изведена како дел од „*Човекот е еднаков на човекот*“ истата година. Таа е меѓучински облик на претстава во претстава и во подоцнежната нота Брехт предложува дека „да биде играна во фоајето“. Тој, исто така, го дал поднасловот „или докажливоста на која било и секоја расправа“.

## Наводи

* Вилет, Џон. 1967 година. *The Theatre of Bertolt Brecht: A Study from Eight Aspects.* Трето издание. Лондон: Methuen. . стр. 28.

Категорија:Драми од Бертолт Брехт
Турандот (Брехт)

***Турандот или Конгрес на варосувачите*** ― епска комедија на германскиот модернистички драматург Бертолт Брехт. Напишано е во текот на летото 1953 година во Буков и суштински ревидиран во светлината на краткиот период на проби во 1954 година, иако сè уште бил нецелосен во времето на смртта на Брехт во 1956 година и ја добил својата прва продукција дури неколку години подоцна. Премиерата била на 5 февруари 1969 година во Циришкиот театар, во продукција во режија на Бено Бесон и Хорст Загерт, со музика на Јехошуа Лакнер.

Приказната е благо заснована на драма комедија дел арте „*Турандот*“ (1762) на грофот Карло Гоци, чија продукција Брехт ја видел во Москва во 1932 година, во режија на Евгениј Вахтангов. Од 1930 година наваму, Брехт почнал да развива своја верзија, која станала дел од поширок комплекс на проекти кои ја истражуваат улогата на интелектуалците (или „Туис“, како што тој ги нарекува) во капиталистичкото општество. Протагонистот на Брехт е груб, нема чуден шарм на прикажувањето на Гоци и стремежот за благородништво во приспособувањето на Шилер (1801).

Претставата се состои од 27 поделени слики во 10 главни сцени. Заплетот е за тоа како да се објаснат високите цени на памукот, иако со огромна жетва. Наградата за најдобро објаснување е Турандот. Голема тема е злоупотребата на интелектуалните способности.

Претставата ја имала својата британска премиера во аматерска продукција во 1970 година и професионална продукција во Оксфордскиот театар во 1971 година.

## Наводи
 

## Извори

* Brecht, Bertolt. 2004. *Turandot or The Whitewashers' Conference*. Trans. Tom Kuhn. In Kuhn and Constantine (2004, 127-193).
* Jacobs, Nicholas and Prudence Ohlsen, eds. 1977. *Bertolt Brecht in Britain.* London: IRAT Services Ltd and TQ Publications. .
* Kuhn, Tom and David Constantine, eds. 2004. *Collected Plays: Eight.* By Bertolt Brecht. Bertolt Brecht: Plays, Poetry, Prose Ser. London: Methuen. .
* Müller-Waldeck, Gunnar. 1981. *Vom "Tui"-Roman zu "Turandot"*. Ed. Brecht-Zentrum der DDR, Berlin: 1981.
* Sacks, Glendyr. 1994. "A Brecht Calendar." In Thomson and Sacks (1994, xvii-xxvii).
* Thomson, Peter. 1994. "Brecht's Lives". In Thomson and Sacks (1994, 22-39). 
* Thomson, Peter and Glendyr Sacks, eds. 1994. *The Cambridge Companion to Brecht*. Cambridge Companions to Literature Ser. Cambridge: Cambridge University Press. .
* Willett, John. 1967. *The Theatre of Bertolt Brecht: A Study from Eight Aspects.* Third rev. ed. London: Methuen, 1977. .

Категорија:Драми од Бертолт Брехт
Категорија:Драми од 1969 година
Категорија:Драми од 1954 година
Кориолан (Брехт)

***Кориолан*** ― недовршено приспособување на германски на модернистичкиот драмски писател Бертолт Брехт на англиската трагедија од 17 век од Вилијам Шекспир. Брехт го напишал некаде помеѓу 1951 и 1953 година. Ова приспособување го открива влијанието на Мао Це Тунг врз општествената мисла на Брехт, особено идејата за првостепени и второстепени противречности за кои Мао дискутирал во својот трактат „*За контрадикцијата*“. Брехт алудирал на овој текст и го дискутирал неговиот развој на изворното дело и неговите идеи за неговото поставување во есејот насловен „Студија на првата сцена на Шекспировиот *Кориолан*“, кој е напишан во облик на дијалог со неговите соработници во театарското друштво Берлински ансанмбл. Претставата за прв пат ја поставил Хајнрих Кох во франкфуртскиот театар, каде што била отворена на 22 септември 1962 година. Подоцна била поставена од Берлинскиот ансамблот во септември 1964 година. Рут Бергхаус станала позната по нејзиното поставување на борбените сцени во оваа продукција. Драмата била објавена на англиски превод од Ралф Манхајм во томот девет од „*Собраните драми*“ на Брехт.

## Наводи
 

## Цитирани дела

* Брехт, Бертолт. 1964 година. *Brecht on Theatre: The Development of an Aesthetic*. Ур. и прев. Џон Вилет. Британско издание. Лондон: Methuen. . Издание во САД. Њујорк: Hill and Wang. .
* Манхајм, Ралф и Џон Вилет, уред. 1972 година. *Collected Plays: Nine.* Од Бертолт Брехт . Бертолт Брехт: Драми, поезија, прозни серии. Њујорк: Vintage ..
* Вилет, Џон. 1959 година. *The Theatre of Bertolt Brecht: A Study from Eight Aspects.* Лондон: Methuen. .

Категорија:Драми од Бертолт Брехт
Категорија:Дела засновани на Кориолан
Категорија:Драми и мјузикли засновани на дела од Вилијам Шекспир
Категорија:Композиции од Паул Десау
Војвотката од Малфи (Брехт)

***Војвотката од Малфи*** ― театарско приспособување на германскиот драматург од XX век, Бертолт Брехт на англиската трагедија од седумнаесеттиот век од Џон Вебстер. Тој соработувал со Х. Р. Хејс и поетот В. Х. Оден. Напишана е за време на периодот на егзил на Брехт во Соединетите Држави. Премиерно била прикажан во Њујорк, во 1946 година.

## Наводи
 

Категорија:Драми од Бертолт Брехт
Категорија:Драми од 1943 година
Змејска бура (астрономија)

**Змејската бура** се наоѓа на јужната полутопка на Сатурн. Бурата може да има опсег од 3.200 километри или повеќе. Змејската бура е драматична џиновска бура што може да се спореди со електричните грмотевици на Земјата. Својата енергија ја стекнува во длабоките слоеви на атмосферата на Сатурн. Бурите произведуваат радиобранови кои се рефлектираат за време на неговиот излив на кратка статика што му помогнало на Касини да го открие.

Змејската бура (именувана во септември 2004 година поради својата необична форма) е голема, светла и сложена конвективна бура во јужната полутопка на Сатурн. Се смета дека е долговечна и периодично пламнува за да произведе драматични бели облаци кои потоа се спуштаат. Ова е слично на екстремните услови на Јупитер на местото на неговата Огромна Црвена Дамка, антициклонска бура која континуирано се забележува од 1830 година. Оваа бура е силен извор на радио емисии, кои научниците од Касини ги толкуваат како електрични настани како молња на Земјата.

## Наводи

## Надворешни врски
* NASA article on Dragon Storm 
*https://www.nasa.gov/mission_pages/cassini/multimedia/pia06197.html 
*

Категорија:Сатурн
Осудата на Лукул

***Осудата на Лукул*** (германски: ***Die Verurteilung des Lukullus***) ― опера од Паул Десау во либрето на германскиот драматург Бертолт Брехт.

Драмскиот текст на Брехт за операта е повеќе или помалку идентичен со оној на радиодрамата *[[Судењето на Лукул]]*, напишана во 1938–99 година.

## Историја на изведбата
Операта за првпат била изведена под насловот на второто во Берлинскатата државна опера на 17 март 1951 година, под диригентство на Херман Шерхен, со сценски дизајн на Каспар Неер. Таа била повлечена, ревидирана и вратена со сегашниот наслов на 12 октомври 1951 година.

Операта била емитувана на радио во превод на англиски јазик од Третата програма на BBC на 20 март 1953 година.

Во ноември 2021 година, Штутгартската државна опера поставила нова продукција на операта, во режија на Франциска Кронфот и Јулија Лвовски и поставена од музичко-театарскиот собирок „*Хауен и Штехен*“. Претставите биле под диригентство на специјалистот за современа музика Бернхард Контарски, а биле вклучени  тенорот Герхард Зигел како Лукул и сопранот/мецосопранот Шерил Штудер како Тертулија.

## Улоги

* Рибарката (контраалт)
* Сточарот (бас)
* Пекарот (тенор)
* Носачот на црешната (баритон)
* Кралот (бас)
* Наставникот (тенор)
* Мртвиот судија (бас)
* Куртизаната (мецосопран)
* Кралицата (сопран)
* Лас (тенор)
* Лукул (тенор)
* Тертулија (мецосопран)

## Снимање
Снимена 1964 година, Лајпциг, Херберт Кегел

## Наводи

Категорија:Опери засновани врз драми
Категорија:Драми од 1951 година
Категорија:Опери
Категорија:Драми од Бертолт Брехт
Категорија:Опери на германски јазик
Категорија:Опери од Паул Десау
Извештај од Хернбург

***Извештај од Хернбург*** ― драма изведена од младински хор која се состоела од десет песни, секоја со краток воведен коментар, напишана од германскиот драматург Бертолт Брехт, и два фрагменти од филм, дадени на концертна платформа во облик на репортажа. Музиката за продукцијата ја компонирал Паул Десау. Режирана била од Егон Монк во Германскиот театар во Берлин во август 1951 година. Слободниот германски младински хор го извел делото како дел од Светскиот фестивал на демократска младина; продукцијата била наградена со Национална награда, прва класа.

## Цитирани дела

* Вилет, Џон. 1959 година. *The Theatre of Bertolt Brecht: A Study from Eight Aspects.* Лондон: Methuen. .

## Наводи
 

Категорија:Композиции од Паул Десау
Категорија:Драми од Бертолт Брехт
Категорија:Драми од 1951 година
Збунети години

**„Збунети години“** — роман за деца на македонскиот писател Велко Неделковски, објавен во 1982 година.

## Содржина
Романот се состои од 37 глави и во него се раскажува за случките на Борче, осмоодделенец кој постојано ги задева девојчињата во училиштето. Негова симпатија е Виолетка, девојче со плетенки, со црвени образи и со симпатична насмевка. Борче ѝ праќа љубовни писма на Виолетка со посредство на Димитар, нејзин соученик и скромен седмоодделенец. И Димитар е вљубен во неа и тој, всушност, ги пишува писмата во името на Борче. Различни според социјалната положба, физичкиот изглед, карактерот и сензибилитетот, овие две момчиња се трудат да ја освојат љубовта на Виолетка. 

## Изданија
* Во 2019 година, романот го објавила Редакцијата Либи при издавачката куќа Арс ламина - публикации, а во рамките на едицијата „Лектири“. Книгата е со димензии од 20 сантиметри има 168 страници, заедно со биографијата на авторот, речникот на помалку познати зборови и активностите за работа на час. Автор на илустрациите во книгата е Здравко Гиров. Книгата е каталогизирана во НУБ „Св. Климент Охридски, Скопје и ја носи меѓународната изнака ISBN 978-608-259-184-1. Таа е испечатена во „Бранко Гапо — графичко производство“ во тираж од две илјади примероци. 

## Наводи

Категорија:Дела на Велко Неделковски
Категорија:Романи за деца
Категорија:Македонски романи
Категорија:Книги од 1982 година
Категорија:Појавено во 1982 година во Македонија
Категорија:Изданија на Арс ламина - публикации
Деновите на Комуната

***Деновите на Комуната*** ― драма на германскиот драматург од XX век Бертолт Брехт. Тоа го драматизира подемот и падот на Париската комуна во 1871 година. Претставата е приспособување на драмата „*Пораз*“ од 1937 година на норвешкиот поет и драматург Нордал Григ. Соработничката на Брехт, Маргарет Штефин ја превела драмата на германски во 1938 година, а Брехт почнал да работи на нејзиното приспособување во 1947 година. Постапката била поттикната од друга соработничка на Брехт, Рут Берлау, која го запознала Брехт со Григ во 1931 година.

Делото се откажува од поединечниот драмски јунак и се насочува на самата Париска комуна, насобран состав од луѓе. Сцените се менуваат помеѓу различните животи на луѓето, одат од аглите на Монмартр до Париското градскиот собрание. На овој совет, непријателите на Комуната, Тјер и Бизмарк, го инженерираат нејзиниот колапс.

Претставата дава поединости за настанот што се смета за првична пролетерска револуција и главен настан во социјалистичката револуција. Карл Маркс ја гледал Комуната - која остана единствениот обид за дефинитивно социјалистичка власт за време на неговиот живот - како вовед на бескласното комунистичко општество. Драмата на Брехт развива ленинистичка интерпретација на Комуната.

Тој е еден од главните извори за првиот чин на операта на Лујџи Ноно „*На големото сонце полно со љубов*“.

Била изведена на 100-годишнината од Париската комуна, во март 1971 година, во две изведби на Харвардскиот универзитетот и на Универзитетот Јеил под раководство на Леонард Лерман.

Верзија во режија на Зои Белоф, била изведена на улиците на Њујорк во текот на неколку месеци во 2012 година, а филмска верзија може да се види на нејзината мрежна страница.

## Наводи
 

## Извори
* Калабро, Тони, *Bertolt Brecht and the Art of Dissemblance*, Longwood Academic, 1990.

Категорија:Драми од Бертолт Брехт
Категорија:Париска комуна
Рапешки манастир

**Рапешки манастир** — манастир во јужниот дел на Македонија, во близина на селото Рапеш.

## Градби
Во склоп на манастирот влегуваат параклис, трпезарии и летниковец.

## Настани
Слава на манастирот е благденот Петровден којшто се празнува на 12 јули, а кум на славата бил поранешниот градоначалник на Општина Новаци Лазар Котевски.

## Галерија

Податотека:Рапешки манастир 3.jpg|Трпезариите
Податотека:Рапешки манастир 2.jpg|Летниковецот


## Наводи

## Надворешни врски


Категорија:Рапеш
Категорија:Манастири во Македонија
Категорија:Манастири на МПЦ
Категорија:Манастири во Преспанско-пелагониската епархија
Црква „Св. Недела“ - Волино

**Св. Недела** — црква во охридското село Волино, Општина Дебрца. Му припаѓа на Охридското архијерејско намесништво во Дебарско-кичевската епархија на МПЦ - ОА.

Темелите на црквата се осветени на 18 септември 1994, а црквата е осветена на 17 јули 2005 година од страна на митрополитот Тимотеј Дебарско-кичевски. Изградена е со средства на мештаните и други дарители. Фреските се дело на Драган Ристески и М. Лечиќ. 

Црковниот двор, кој се протега од двете страни на патот, е партерно уреден со патеки и фонтана.

## Поврзано
* Дебарско-кичевска епархија
* Охридско архијерејско намесништво

## Наводи

Волино
Судењето на Лукул

***Судењето на Лукул*** — кратка дидактичка радио драма на германскиот драматург Бертолт Брехт, напишана во стихови. Завршена била во 1940 година. Во него, големиот римски генерал Лукул се појавува по смртта пред судијата и поротата на подземјето, кои треба да одлучат дали тој треба да биде осуден на Адот или да биде примен во Елисиските Полиња. Поротата, која ги претставува пониските класи, му дозволува на Лукул да се јави, како што сведоци се прикажани на триумфалниот фриз. Сите докази се против Лукул, освен фактот дека тој ја вовел црешата во Европа, тагувал поради уништувањето на книгите и имал одлично кулинарско искуство.

Иако за прв пат била замислен како опера, текстот бил составен за музика од Паул Десау. Комунистичките власти го забраниле, предизвикувајќи Брехт да ги ревидира сцените и да го смени насловот во „*[[Осудата на Лукул]]*“. Ревидираната верзија на „*Осудата на Лукул*“ била премиерно прикажана во 1951 година.

## Библиографија

* Калабро, Тони, *Bertolt Brecht's Art of Dissemblance*, Longwood Academic, 1990 година.

## Наводи

Категорија:Драми од Бертолт Брехт
Категорија:Драми засновани на вистински луѓе
Категорија:Германски радио драми